കുളമാവ് ഡാമില് കാണാതായ സഹോദരങ്ങളില് രണ്ടാമന്റെയും മൃതദേഹം കണ്ടെത്തി കുളമാവ്: ഇടുക്കി ഡാമിന്റെ ഭാഗമായ കുളമാവ് ജലാശയത്തില് മീന് പിടിക്കാന് പോയി കാണാതായ സഹോദരങ്ങളില് രണ്ടാമത്തെയാളുടെ മൃതദേഹവും കണ്ടെത്തി. കുളമാവ് ചക്കിമാലി കോയിപ്പുറത്ത് ബിനുവിന്റെ 36 മൃതദേഹമാണ് ഇന്നലെ രാവിലെ 9.30 നു വേങ്ങാനം തലയ്ക്കല് ഭാഗത്തുനിന്നു കണ്ടെത്തിയത്. മൃതദേഹം വെള്ളത്തില് പൊങ്ങിയ നിലയില് നാട്ടുകാര് കണ്ടെത്തുകയായിരുന്നു. ബിനുവിനെയും സഹോദരന് ബിജുവിനെയും കഴിഞ്ഞ 21 നാണ് കാണാതായത്. അഞ്ചു ദിവസത്തിനുശേഷം കഴിഞ്ഞ തിങ്കളാഴ്ച ബിജുവിന്റെ മൃതദേഹം കണ്ടെത്തിയിരുന്നു. ബിജുവിന്റെ മൃതദേഹം പോസ്റ്റ്മോര്ട്ടം നടപടികള് പൂര്ത്തിയാക്കി ഇടുക്കി മെഡിക്കല് കോളജില് സൂക്ഷിച്ചിരിക്കുകയായിരുന്നു. ബിനുവിന്റെ മൃതദേഹം എട്ടു ദിവസത്തിനുശേഷമാണ് കണ്ടെത്തിയത്. ബിജു അവിവാഹിതനാണ്. ബിനുവിന്റെ ഭാര്യ: സുജ. മക്കള്: അബിനു, അരുണിമ. ബിനുവിന്റെ മൃതദേഹം ഇടുക്കി മെഡിക്കല് കോളജ് ആശുപത്രിയില് പോസ്റ്റ്മോര്ട്ടം നടത്തി. രണ്ടു മൃതദേഹങ്ങളും തൊടുപുഴ ശാന്തിതീരം വൈദ്യുത ശ്മശാനത്തില് സംസ്കരിച്ചു.